**BILJEŠKE UZ FINANCIJSKI IZVJEŠTAJ ZA 2019. GODINU**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater - monter). Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

Tijekom 2019. godine održali smo i sudjelovali na sljedećim projektima i aktivnostima:

* Realizirana teorijsko-kreativna radionica „Likovnost danas Obilježen međunarodni
* Dan sjećanja na žrtve holokausta
* Darujući krv darujemo život - akcija dobrovoljnog darivanja krvi,
* Povodom obilježavanja Valentinova, 13. veljače 2019., u školi su gostovali glumci Kazališnog studija iz Rijeke. Učenici su imali priliku postati glumci i odglumiti neke od najpoznatijih scena i likova iz Shakespeareovih drama San ivanjske noći i Romeo i Julija.
* Obilježavanje Valentinova, 14. veljače 2019. – „Projekt Pišem pismo, tinta mi se proli“
* Obilježen Dan ružičastih majica
* Realiziran program Arheološki susreti i izložba "Troja na putu"
* Međunarodni projekt ERASMUS +Start your own business, od 24. veljače do 2. ožujka 2019. U sklopu Erasmus + Start your own business projekt strateškog partnerstva za strukovno obrazovanje, sudionici mobilnosti, učenici hotelijersko-turističkog i ekonomskog programa: Leonard Depope, Arjan Jakupi, Andrea Orlić, Elma Sinanović, prof. Dijana Stolfa, nastavnica ekonomske grupe predmeta i prof. Ana Pasarić, projektna koordinatorica, od 24. veljače do 2. ožujka 2019. Boravili su u Lisabonu, Portugal.
* Radionica Inspirativno vođenje/ leadership i poduzetništvo,
* ERASMUS + Let's Living and Moving Consciously in our Europe - Creating Unconventional Tourist Packages focusing on Cultural Heritage, od 11. do 16. ožujka 2019.

Škola je bila domaćin projektne aktivnosti učenja u kojoj je sudjelovalo po 6 učenika i 2 nastavnika iz partnerskih škola. Partneri u projektu bili su: Colegiul Economic Delta Dunarii Tulcea, Rumunjska, koordinator projekta Srednja skola Hrvatski kralj Zvonimir Krk, Hrvatska,Escola Secundária Ferreira Dias, Agualva Sintra, Portugal, Istituto Professionale di Stato - Servizi per l'Enogastronomia e l'Ospitalità Alberghiera - S. Savioli, Italija.

* Obilježavanje Karnevala, 13. ožujka 2019.
* Organiziran Dan otvorenih vrata škole
* ERASMUS+ :Let's Living and Moving Consciously in our Europe, 14. ožujka 2019. – realiziran projekt međunarodnog školskog partnerstva na terenskoj nastavi u Baški s ciljem prezentacije primjera dobre prakse povezivanja kulturne baštine i turističke ponude.
* Organizirana akcija "Petkom za budućnost"
* Posjet kazališnog studija iz Rijeke/ održana kazališna predstava o rimskoj komediji,
* Obilježen Svjetski dan osoba s Down sindromom, 21. ožujka 2019.
* Realiziran Međunarodni projekt Treno della memoria 2019. / Vlak sjećanja, od 28. ožujka do 1. travnja 2019. - Povodom Međunarodnog dana sjećanja na žrtve holokausta Udruga antifašističkih boraca i antifašista otoka Krka i Srednja škola Hrvatski kralj Zvonimir, organizirali su putovanje za pet učenika 3. G razreda u Poljsku (Krakow, Memorijalni centar i muzej Auschwitz-Birkenau).
* Predavanje „Vukovar-strategijska prekretnica Domovinskog rata - Brigadir u Stanislav Linić, maturantima je održao predavanje „Vukovar-strategijska prekretnica Domovinskog rata“. Predavanje je bilo zamišljeno kao priprema za izvanučioničku nastavu pred odlazak završnih razreda škole u posjet Vukovaru.
* Posjet Europskom parlamentu u Bruxellesu, 5. travnja 2019.- učenici 4. razreda gimnazije uz mentoricu prof. Gordiju Marijan, u pratnji prof. Dragana Škore i ravnateljice Đurđice Cvitkušić realizirali piosjet Europskom parlamentu
* Realizirana izvanučionička nastava Povijesti u Vukovaru, 5. travnja 2019.
* Posjet festivalu “Dan i noć na Prirodoslovno-matematičkom fakultetu u Zagrebu“ i manifestaciji Noći biologije
* Sudjelovanje na natjecanju mladih Hrvatskog Crvenog križa, 6. travnja 2019.
* ERASMUS + Through experience to competence – Rimini, travanj 2019. - Deset naših učenika u okviru Erasmus+ projekta Through experience to competence, kroz dvotjednu mobilnost odradilo je 80 sati stručne prakse u hotelima Riminija, Italija.
* Erasmus+ projekt strateškog partnerstva Start your own business, od 6. do 10. svibnja 2019. - Naša škola bila je domaćin transnacionalnog sastanka u sklopu Erasmus+ projekta strateškog partnerstva Start your own business. Na sastanku su sudjelovali projektni koordinatori i nastavnici partnerskih škola iz Estonije, Njemačke, Poljske i Portugala. Cilj sastanka bila je izrada multimedijalnog priručnika za nastavnike na temu poduzetništva Entrepreneurship in the classroom.
* Obilježen Dan Europe, 9. svibnja 2019. – Škola je obilježila Dan Europe prigodnim programom, ali i eTwinning dan u društvu međunarodne Erasmus+ ekipe profesora iz Portugala, Estonije, Njemačke i Poljske te Srednje škole Hrvatski kralj Zvonimir koja nosi titule Škole ambasadora Europskog parlamenta i eTwinning škole.
* Obilježen Tjedan Europe, 10. svibanj 2019..
* Simulirana sjednica Hrvatskoga sabora, 13. svibnja 2019. -
* Godišnji školski projekt – NAVIGARE NECESSE EST (Ploviti se mora)
* Povodom Svjetskog dana zaštite okoliša, 5. lipnja 2019. održala se eko-akcija zbrinjavanja prikupljenog otpada
* Izložba učeničkih radova Navigare Necesse Est: Postmoderno čitanje u krčkoj Galeriji Decumanus, 17. svibnja 2019. - Izložba je realizirana kao dio cjelogodišnjeg projekta Navigare necesse est
* Svečano obilježen Dan škole, 6. lipnja 2019. - Glazbeno-literarno-glumačkom priredbom održanom u velikoj školskoj sportskoj dvorani, učenici i djelatnici Srednje škole Hrvatski kralj Zvonimir, Krk obilježili su Dan kao nastavak izložbe učeničkih radova priređene u Galeriji Decumanus u gradu Krku
* Sudjelovanje na 8. kvarnerskom festivalu mora i pomorske tradicije FIUMARA 2019, 3. lipnja 2019.
* Održana radionica „Prva minuta je najvažnija“
* Sudjelovanje učenika na Smotri hrvatskoga školskoga filma,
* Organiziran Studentski domjenak i obilježen Međunarodnog dana glazbe
* Prezentacija TIME TO MOVE kampanje
* Organizirane prezentacije studijskih programa fakulteta,
* Realizirana dramska radionica u sklopu projekta „Ruksak pun kulture“
* Provedena akcija sadnje stabala "Zasadi drvo, ne budi panj",
* Realizirana aktivnost u sklopu međunarodnog projekta ERASMUS +TO BEE OR NOT TO BEE, od 21. do 25. listopada 2019. - Učenici prvog i drugog razreda opće gimnazije u pratnji profesorica sudjelovali su od 21. do 25. listopada 2019. u prvoj projektnoj aktivnosti Erasmus+ projekta To bee or not to bee, održanoj u Osnovnoj školi Polhov Gradec u Sloveniji.
* Održan sat učenika prvih razreda u sklopu cjelogodišnjeg projekta Čovjek - to sam ja, 13.studenoga 2019. - Naglasak je bio na problemima s kojima se susreću gluhe osobe. Jedna od većih poteškoća osoba s težim oštećenjem sluha je verbalna komunikacija i slušanje.
* Realizirano predavanje i radionica Samo zdravo
* Održano predavanje PU primorsko-goranske: Prevencija zlouporaba droga, 14. studenoga 2019.
* Obilježen Međunarodni dan tolerancije, 15. studenoga 2019.
* Obilježavanje žrtve Vukovara, 17. studenoga 2019.
* Organizirana Fakultativna nastava Robotike – „Internet of things – Generacija NOW“ - listopad 2019. -
* Izvanučionička nastava: Posjet INTERLIBERU, razgled muzejskog postava Kuće Šenoa i posjet HAZU u Zagrebu, 15. studenoga 2019.
* Realizirana aktivnost u sklopu međunarodnog projekta ERASMUS + Let's Living and Moving Consciously in our Europe, 24. studenoga 2019. - Šest učenica iz programa opća gimnazija i hotelijersko-turistički tehničar sudjelovale su pratnji profesora u projektu strateškog partnerstva u Escuola secondaria Feiera Dias, Agualva Cacem u Portugalu
* Posjet kazališnoj predstavi Gospoda Glembajevi u Zagrebu, 13. prosinca 2019.
* Organiziran Božićni humanitarni sajam, 23. prosinca 2019.

**PR-RAS**

 Ukupni prihodi poslovanja u 2019. godini iznose 9.485.170 kn što je za 494.560 kn više u odnosu na 2018. godinu. Od ukupnih prihoda 6.747.913 kn čine prihodi Ministarstva, 842.868 kn su prihodi Primorsko goranske županije, 319.114 kn prihodi od pomoći JLS, 43.089 kn su prihodi od institucija i tijela EU, 1.309.218 kn čine prihodi od pomoći od državnog proračuna temeljem prijenosa EU sredstava, 43.458 kn su prihodi za posebne namjene, 112 kn prihodi od financijske imovine, 156.068 kn su vlastiti prihodi škole, 23.320 kn su donacije.

Ukupni prihodi poslovanja u 2019. godini povećani su za 5,5%.

* AOP 052 Tekuće pomoći od institucija i tijela EU iznose 43.088 kn, dok su prethodne godine iznosili 129.643 kn. Ovo su prihodi koje ostvarujemo temeljem višegodišnjeg projekta KA2 financiranog od tijela EU. Ovaj projekt započeo je tijekom 2018 godine i uključuje više partnera dok je koordinator projekta partnerska škola iz Rumunjske. Temeljem unaprijed definiranog budžeta koordinator doznačuje sredstva partnerskim školama.
* AOP 064 tekuće pomoći proračunskim korisnicima iz proračuna koji im nije nadležan iznose 6.920.964 kn te su za 5,1% viši u odnosu na prethodnu godinu. Ovi prihodi uključuju pomoći od državnog proračuna za plaće i ostale naknade djelatnicima, te plaće temeljem sklopljenih ugovora o djelu u iznosu od 6.741.849 kn i pomoći od JLS u iznosu od 179.114 kn.
* AOP 065 Kapitalne pomoći proračunskim korisnicima iz proračuna koji im nije nadležan iznose 146.064 kn i viši su za 13,2% u odnosu na prethodnu godinu. 140.000 kn su kapitalne pomoći od JLS, 6.064 kn su Kapitalne pomoći iz državnog proračuna (5.181 kn za opremanje školske knjižnice, 883 kn za udžbenike)
* AOP 067 tekuće pomoći temeljem prijenosa EU sredstava iznose 1.309.218 kn te su za 17,2 % više u odnosu na prethodnu godinu. Odnose se na odobrene projekte financirane od strane EU. Naša škola trenutno ima 6 višegodišnjih EU projekata.
* AOP 077 kamate na oročena sredstva i depozite po viđenju iznose 92 kn i za 80% su niža u odnosu na 2018. godinu.
* AOP 079 prihodi od pozitivnih tečajnih razlika iznose 30 kn.
* AOP 116 Ostali nespomenuti prihodi iznose 43.458 kn i za 64,8% su viši u odnosu na prethodnu godinu. Ovi prihodi uključuju prihode za sufinanciranje službenih putovanja od strane Ministarstva i Agencije, sufinanciranje maturalne zabave, sufinanciranje odlazaka učenika na stručnu praksu i terensku nastavu u zemlje EU, te sufinanciranje mapa za praktičnu nastavu učenika strukovnih programa.
* AOP 126 Prihodi od pruženih usluga iznose 156.068 kn te su za 0,6 % niži u odnosu na 2018. godinu. Uključuju prihode od najma prostora temeljem sklopljenih ugovora 113.698 kn, prihode od izdavanje duplikata i prijepisa svjedodžbi 370 kn, prihode od kotizacija za tematske radionice u ugostiteljskom praktikumu Škole 6.000 kn, te prihode od školarine za obrazovanje odraslih koje je započelo u prosincu 2019. godine 36.000 kn.
* AOP 128 tekuće donacije iznose 23.320 kn, te su za 8,2% niže u odnosu na prethodnu godinu. 12.500 kn su donacije od trgovačkih društava za maturalnu zabavu, 2.500 kn je donacija HT d.d. za program Robotike, 8.320,00 kn su donacije od ostalih subjekata izvan proračuna za ugostiteljski nastavni program
* AOP 132 Prihodi od nadležnog proračuna za financiranje rashoda poslovanja iznose 837.555 kn, te su za 8,2%, viši u odnosu na 2018. godinu
* AOP 133 Prihodi od nadležnog proračuna za financiranje rashoda za nabavu nefinancijske imovine iznose 5.313 kn. Niži su od prethodne godine za 86,5%

Ukupni prihodi od nefinancijske imovine iznose 1,048 kn i identični su kao

prethodne godine.

* AOP 304 Stambeni objekti iznose 1.048 kn, odnose se na prihode od prodanog stana

Ukupni rashodi poslovanja iznose 8.879.122 kn što je za 735.933 kn, odnosno 9 % više u odnosu na 2018. godinu.

Do većih oscilacija u odnosu na prethodnu godinu došlo je na slijedećim pozicijama:

* AOP 150 plaće iznose 5.247.719 kn, te su veće za 5,3 %, u odnosu na 2018. godinu. U ovoj godini u prosjeku je povećan broj radnika za 2 osobe
* AOP 155 ostali rashodi za zaposlene iznose 248.867 kn te su za 35,3% viši u odnosu na 2018. godinu. Uključuju: nagrade, darove, otpremnine, naknade, Božićnica i Regres za zaposlenike.
* AOP 156 Doprinosi na plaću iznose 923.409 kn i viši su za 1,7%.
* AOP 161 Naknade troškova zaposlenima iznose 510.575 kn, te su za 12,5% više u odnosu na 2018. godinu. Troškovi službenih putovanja iznose 248.666 kn. Viši su za 22,8 % zbog većeg uključivanja djelatnika u mobilnosti unutar Europske unije kroz EU projekte, Naknada za prijevoz iznosi 246.293 kn i viša je za 6% zbog sve većeg broja djelatnika koji dolaze iz Rijeke i okolice, stručno usavršavanje zaposlenika iznosi 15.616 kn, te je niže za 18,6%.
* AOP 166 Rashodi za materijal i energiju iznose 526.807 kn, te su viši za 1,2% u odnosu na 2018. godinu. Troškovi uredskog materijala su 92.270 kn, materijal i sirovine 69.767 kn, energija 266.659 kn, materijal i dijelovi za tekuće i investicijsko održavanje 79.447 kn, sitni inventar 10.852 kn službena radna obuća i odjeća 7.812 kn
* AOP 174 rashodi za usluge iznose 345.420 kn. Niži su od prethodne godine za 31%. Uključuju: usluge telefona, pošte i prijevoza 66.042 kn, usluge tekućeg i investicijskog održavanja 160.076 kn, usluge promidžbe i informiranja 3.712 kn, komunalne usluge 45.462 kn, zakupnine i najamnine 1.994 kn, zdravstvene usluge 660 kn, intelektualne i osobne usluge 34.733 kn ( na ovoj poziciji je došlo do značajnog smanjenja za 85,5% u odnosu na 2018. godinu, a vezano uz troškove EU projekata koji su specifični i vezani uz ugovorom definirani budžet), računalne usluge 10.953 kn i ostale usluge 21.788 kn.
* AOP 193 Financijski rashodi iznose 5.614 kn i viši su za 15,5%. 3.769 kn su bankarske usluge i usluge platnog prometa koje su više za 45,7% u odnosu na prethodnu godinu zbog povećanja transakcija prema inozemstvu; 1.836 Kn su negativne tečajne razlike. Niže su za 19,2% u odnosu na 2018. godinu.
* AOP 221 Pomoći dane u inozemstvo i unutar općeg proračuna iznose 318.360 kn. Ove pomoći uključuju sredstva koje naša škola, kao koordinator KA2 projekta, raspoređuje partnerskim škola prema ugovorom dogovorenom rasporedu isplata.
* AOP 253 Ostale naknade građanima i kućanstvima iz proračuna iznose 883 kn i po prvi puta su uključene u rashode Škole. Čine naknadu učeniku za udžbenike.

Ukupni rashodi za nabavu nefinancijske imovine su 124.251 kn što je za

27,6% manje od prošle godine.

* AOP 347 nematerijalna imovina iznosi 11.132 kn i odnosi se na nabavu tri licence
* AOP 360 Postrojenja i oprema iznose 106.557 kn i za 35,8% su niži u odnosu na 2018. godinu. Nabavljena su računala i računalna oprema u vrijednosti od 52.674 kn, 938 kn je uredski namještaj; komunikacijska oprema 8.179 kn, klima uređaji 15.803 kn, uređaj za ugostiteljski praktikum 1.861 kn, te razna oprema 24.101 kn.
* AOP 374 Knjige, umjetnička djela i ostale izložbene vrijednosti iznosi 5.312 kn. U navedenom iznosu nabavljene su nove knjige za školsku knjižnicu.
* AOP 382 nematerijalna imovina iznosi 1.250 Kn, te je za 72,2 % viša odnosu na 2018. godinu. Odnosi se na licencu za računalni program ZaKi.

U 2019. godini ukupni prihodi i primici iznose 9.486.218 Kn, a ukupni rashodi i izdaci 9.003.373 kn te je realiziran višak u iznosu od 482.845 kn., Od prethodne godine prenesen je višak sredstava u iznosu od 751.283 kn te 31.12. 2019. godine imamo višak sredstava raspoloživih u idućem razdoblju u iznosu od 1.234.128 kn. Do značajnog viška sredstva došlo je zbog dobivenih pomoći temeljem prijenosa EU sredstava za višegodišnje projekte. Škola ima u tijeku 6 višegodišnjih projekata. Po odobrenju projekta Škola dobije 80% odobrenih sredstava koji se troše kroz dvije kalendarske godine po projektom definiranom hodogramu.

**BILANCA**

Vrijednost dugotrajne imovine u 2019. godini povećana je za 2% u odnosu na 2018. godinu, a vrijednost sitnog inventara za 2,3 %.

Od nematerijalne imovine tijekom 2019. godine nabavili smo tri licence. Od računalne opreme nabavili smo: prijenosno računalo, monitor i pisač, Iz sredstava MZO nabavili smo računalo, 3D printer, pametnu ploču, opremili smo knjižnicu novim knjigama za lektiru, te opremu za kabinet kemije i biologije. PGŽ nabavila nam je kopirni stroj, računalni program ZaKi, te je putem javne nabave samostalno sanirala dio krovišta Škole koji je prokišnjavao.

 Od ostale opreme nabavili smo projekcijsko platno, 2 klima uređaja, kosilicu, te opremu za zaštitu ( vanjske kamere). Za ugostiteljski praktikum nabavili smo aparat za suhi ledi i blender. Od uredskog namještaja stol i stolicu za „pametnu učionicu“.

 Nabavljeno je sitnog inventara u vrijednosti od 10.197 kn.

Stanje novčanih sredstava na dan 31.12.2019. iznosi 1.280.187 kn. 14.725 kn su potraživanja od HZZO-a za naknade bolovanja, 19.730 kn su potraživanja za fakturirane usluge najma školske dvorane i marendarija, a 40.157 kn su potraživanja od prodaje nefinancijske imovine (po osnovi prodanog stana). Kontinuirani rashodi budućih razdoblja iznose 560.449 kn i odnose se na plaću i naknade zaposlenika za prosinac 2019. godine.

Ukupne obveze iznose 647.371 kn, dok vlastiti izvori iznose 12.465.596 kn.

Iz projekta Podrške provedbi Cjelovite kurikularne reforme MZO nam je isporučilo 36 prijenosnih računala i 11 projektora ukupne vrijednosti 164.824 kn. Temeljem upute MZO-a navedena oprema evidentiran je u vanbilančnim evidencijama – AOP 244, 245

Srednja škola Hrvatski kralj Zvonimir, Krk nema ugovornih odnosa koji uz ispunjenje određenih uvjeta mogu postati obveza ili imovina, niti sudskih sporova u tijeku.

**OBVEZE**

Stanje obveza 1. siječnja 2019. godine iznosi 605.315 kn. U izvještajnom razdoblju od 01. siječnja do 31. prosinca 2019. godine povećane su obveze za 8.703.591 kn. Podmirene obveze u navedenom razdoblju su 8.661.535 kn te je stanje obveza 31.prosinca 2019. godine 647.371 kn. Ukupne obveze su nedospjele i uključuju obveze za rashode poslovanja u iznosu od 643.264 kn i rashode za nabavu nefinancijske imovine 4.107 kn

**IZVJEŠTAJ O PROMJENAMA U VRIJEDNOSTI I OBUJMU**

**IMOVINE I KAPITALA**

U razdoblju od 01. siječnja do 31. prosinca 2019. godine došlo je do povećanja u vrijednosti i obujmu imovine za 19.038 kn. PGŽ putem javne nabave nabavila je uređaj za fotokopiranje u navedenoj vrijednosti.